
  מדינת ישראל
רשות האכיפה והגבייה


                                                                                                                                                      י"ב בתמוז תשע"ט
‏15/07/2019	 
                                                                                                                                מס' סימוכין 3044-19-0024

לכבוד


                   הנדון: מענה לפנייתך לקבלת מידע בהתאם לחוק חופש המידע מתאריך 16/06/2019

במענה לפנייתך מיום 16/06/2019 באשר לקבלת מידע אודות הנגשה לשונית של הליכי הוצאה לפועל בשפה הערבית , הריני להשיבך כדלקמן:

1.  באתר האינטרנט של הרשות מצויים 66 טפסים הקשורים לתיקי הוצאה לפועל אשר 8 מהם תורגמו לערבית כמפורט להלן:
	סוג הטופס/ האם מתורגם לערבית
	כן
	מתורגם הורד לטובת ביצוע עדכון
	לא
	סכום כולל

	הנחיות
	1
	 
	 
	1

	שאלונים
	1
	 
	1
	2

	תצהירים
	 
	 
	2
	2

	טפסים שונים
	 
	 
	2
	2

	טפסים פתיחת תיקים
	5
	1
	7
	13

	טפסי הגשה חייבים
	 
	 
	12
	12

	טפסי השגה זוכים
	 
	 
	16
	16

	טפסי הגשה חייבים+ זוכים
	 
	 
	16
	16

	טפסי כינוס נכסים
	 
	 
	2
	2

	סכום כולל
	7
	1
	58
	66



בכוונת הרשות לתרגם את כלל הטפסים לערבית עד לסוף שנת 2019. העיכוב בתרגום כלל הטפסים נבע מעיכובים בהליכי המכרז לשירותי התרגום.





2. ככלל,  הרשות לא תתרגם תרגום מלא של אתר האינטרנט אלא דפים נבחרים עיקריים אשר אובחנו כבעלי חשיבות לציבור החייבים והזוכים. עם זאת, ככל שיאותר הצורך לתרגומים נוספים , התרגום של דפים אלו באתר האינטרנט של הרשות יושלם עד לסוף שנת 2020. באשר לאזור האישי במערכת כלים שלובים - אין כוונה לתרגם לשפה הערבית משום שלא אותר צורך בכך עד כה.

3. בתיקי ההוצאה לפועל רק האזהרה הנשלחת לחייבים מתורגמת לשפה הערבית (מצ"ב). בנוסף תרגמה הרשות בתיקי ההוצאה לפועל  : אגרת לחייב בתיקי משכון, תיקי מזונות, תיקי שטרות, תיקי לצווי עשה ותיקי ביצוע לפס"ד כספי. גם עבור המרכז לגביית קנסות ואגרות תורגמו עלוני מידע ודרישות כמפורט : עלון מידע לחייב  , דרישה שניה לתשלום והתראה בטרם פקודת מאסר.

4. כיום מועסקת בת שרות לאומי בקבלת קהל והיא מוצבת דרך קבע בעמדת ניהול התורים ומסייעת בעת הצורך בעמדות נוספות. בין השנים 2018-2014 סייעה בתרגום לפי הצורך עוזרת משפטית שהועסקה בלשכה . יודגש כי הרשות עשתה ועושה מאמץ לקליטת עובדים דוברי ערבית בלשכה זו אולם יש קושי ממשי באיוש משרות אלו בירושלים, ועל כן אנו נעזרים במשרות של סטודנטים או משרות אחרות לשם סיוע בקבלת הקהל.
5. לשכת ההוצאה לפועל בירושלים עוברת למשכנה החדש בירושלים בסוף חודש יולי ולפיכך נושא השילוט בערבית הוסדר בלשכה החדשה.

6. במוקד 109 נציגים (מתוכם 57 במענה לפניות בהוצל"פ ו-52 במענה לפניות במג"ק). 6 נציגים במוקד  דוברי ערבית. אנו פועלים לסייע לספק בגיוס נציגים דוברי ערבית.

7. הנתונים נכונים לתאריך: 31.5.2019
בלשכת ירושלים מנוהלים 167,349 תיקים, בתיקים אלה יישנם 191,368 חייבים ו- 169,500 זוכים פעילים שלהלן יקראו הגורמים בתיק.
יובהר כי בתיק הוצאה לפועל יכולים להיות יותר מזוכה או חייב אחד. כמו כן, ייתכן והחייב או הזוכה מופיעים במספר תיקים אשר מנוהלים בלשכת ירושלים. 
על מנת לפלח את מספר הגורמים בתיק שהם תושבי מזרח ירושלים השתמשנו במספרי הת.ז\ח_פ של החייב\זוכה. 
אם מדובר בסוג זיהוי מסוג ת.ז אז במידה והספרה הראשונה של מספר ת.ז הינה (4,6,8,9) שייכנו את הגורם כמי שגר במזרח ירושלים.
אם מדובר בסוג זיהוי מסוג ח.פ אז במידה וארבע הספרות הראשונות שלו הינם:
5792,5793,5892,5893,5624,5626,5625,5627,5636,5631,5632,5621,5623,5634.
שייכנו את הגורם כמי שגר במזרח ירושלים.

בברכה,
רבקה אהרוני 
הממונה על העמדת מידע לציבור
רשות האכיפה והגבייה

